Den Vest-Sjællandske Avis, 1827-11-20
Den Franske Escadre har 23 Døde og 117 Saarede, Capitain Labretonniere er let saaret. Escadren har lidt betydeligt; to Skibe maae gaae tilbage til Toulon for at reparere deres Master, Skibet Trident begiver sig til Smyrna hvor Juno, Pomona og andre lette Krigskibe skulde støde til det. Den Engelske Fregat Rose skal og saa begive sig dertil, hvorfra Courerer skulle sen des til Constantinopel for at forkynde denne vigtige Begivenhed. Hr. v. Rigny er inderlig glade over de to andre Admiraler, hans Collegers, inderlige og kraftfulde Medvirkning. Nogle Dage førend Slaget havde Hr. von Rigny ladet bekiendtgiøre for de Franske, som vare ansatte paa Jbrahims Flaade: at den Maade, hvorpaa Tyrkerne nu havde begyndt at føre Krig og Jbrahims Overtrædelse af sine Ord giorde ham det til Pligt at opfordre dem til at forlade hans Tieneste; men kun paa Een giorde denne Opfordring ingen Virkning. Paa de Franske Skibe udbrød Mandskabet af sig selv i det Raab: leve Kongen, da den første Salve blev skudt. Det var et frygteligt Skuespil at see 150 Krigskibe i en snever Bugt at fyre paa hinanden, og hvorledes de derpaa kom i Brand og forang i Luften; da den første Tyrkiske Fregat kom i Brand og sprang, var det Franske Skib Sirene saa nær, at hiinsBesanmast faldt langt over dens Cahyt, hvorpaa strax den store Mast styrtede om. - Man melder fra Triest at Admiral Codrington har ladet anholde et Engelsk Skib som vilde seile til Odessa, og det lader som nu Admiralen ville spærre Passagen til Dardanellerne; man veed at Resten af de Ottomanniske Krigskibe er bleven saa beskadiget, at de ere ubrugelige. Lord Cochrane tilligemed Oberste Fabrier berede en Expedition mod Chios. - Fra Berlin skrives: at ifølge de Efterretninger, som man der har faaet, skulle de allierede Magters Skibe have lidt betydeligt ved dette morderiske Slag. – Et Engelsk Krigskib Capitain Newton er kommet tilbage fra Triest, han beretter: at da han forlod Navarino den 21de om Morgenen brændte endnu 10 til 12 Ottomanniske Krigskibe i Havnen. Han havde hele Natten opholdet sig udenfor den og seet hvorledes det ene Skib sprang i Luften efter det andet; de Russiske Skibe have lidt meget og de Engelske betydeligt. Ombord paa det Engelske Admiralskib vare 50 Md. blevne dræbt ogsaa Admiralens Søn blev saaret, og han havde selv seet hvorledes dette Skib var ilde til redt. Ogsaa det Franske Admiralskib var blevet betydeligt beskadiget; imellem 25 til 30 Tyrkiske Krigskibe vare sprungne i Luften; 55 Tyrkiske Ægyptiske Skibe, hvoriblandt 9 Østerrigske, vare blevne borede i Grund eller opbrændte. Den Engelske Admiral har maattet sende to af sine Skibe til Malta for at repareres og Admiralskibet Asia maae udentvivl sendes til England. Man haabede at det hurtigseilende Skib, som Admiral Codrington havde sendt til Constantinopel skal ankomme dertil, førend den Tyrkiske Coureer, som kan tillands afgaae dertil. Admiralen raadte Capitain Newton at han skulde vende tilbage med sit Skib til Triest, som han ogsaa gjorde. – Det nyeste Nummer af Moniteuren meddeeler nu en omstændelig Efterretning om de Franske som faldt i Slaget den 20de Octbr.: 43 Mand bleve dræbte, 66 bleve haardt saarede og 59 let, Admiralens Dragoman Fleurat og Lieutenant Simian bleve skudte; Lieutenant Deboursien mistede Laaret.